РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

11 Број 06-2/333-12

26. децембар 2012. године

Б е о г р а д

ЗАПИСНИК

9. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,ТУРИЗАМ И ЕНЕРГЕТИКУ,

ОДРЖАНЕ 11. ДЕЦЕМБРА 2012. ГОДИНЕ

Седница је почела у 09,55 часова.

Седницом је председавала Александра Томић, председник Одбора.

Поред председника, седници су присуствовали чланови Одбора: Зоран Пралица, Бошко Ристић, Петар Шкундрић, Кенан Хајдаревић, Славица Савић и Владимир Илић.

Седници су присуствовали заменици чланова Одбора: Ивана Динић (заменик члана Одбора Ивице Тончева) и Дејан Рајчић (заменик члана Одбора Велимира Станојевића).

Седници нису присуствовали чланови Одбора: Драгомир Ј. Карић, Миодраг Николић, Небојша Берић, Душан Петровић, Иван Јовановић, Ивица Тончев, Ненад Поповић, Радојко Обрадовић и Велимир Станојевић.

Седници су, на позив председника, присуствовала Станимирка Мијаиловић, начелник у Министарству финансија и привреде.

На предлог председника, Одбор је једногласно утврдио следећи

Д н е в н и р е д

1. Утврђивање исправке амандмана Одбора на члан 27. Предлога закона о јавним предузећима.

Одбор је утврдио исправку амандмана Одбора на члан 27. Предлога закона о јавним предузећима и доставио је Народној скупштини.

Одбор је једногласно утврдио ИСПРАВКУ АМАНДМАНА VII који је Одбор поднео на Предлог закона о јавним предузећима (023-3845/12 од 20. новембра 2012. године), тако да гласи:

„У амандману VII поднетом на члан 27. Предлога закона о јавним предузећима у ставу 1. речи: „од којих председника и три члана именује Влада на период од три године“, замењују се речима: „од којих председника и два члана именује Влада на период од три године“, у ставу 3. речи: „у смислу члана 1. овог закона“, замењују се речима: „у смислу става 1. овог члана“ и у ставу 4. речи: „одборницима у скупштинама“, замењују се речима: “одборници у скупштинама“.“

За известиоца Одбора на седници Народне скупштине одређена је Александра Томић, председник Одбора.

Седница је закључена у 10,00 часова.

|  |  |
| --- | --- |
| СЕКРЕТАР  Душан Лазић | ПРЕДСЕДНИК  др Александра Томић |